|  |
| --- |
| LATVIJAS REPUBLIKA  **DAUGAVPILS NOVADA DOME** |
| Reģ. Nr. 90009117568, Rīgas iela 2, Daugavpils, LV5401, tālr. 654 22238, fakss 654 76810, e-pasts: [dome@dnd.lv](mailto:ddmc@drp.lv), www.dnd.lv |
| **Atbildes uz Pretendentu jautājumiem**  **par atklātā konkursa**  **„Būvprojekta izstrāde un autoruzraudzība Sventes degradētās teritorijas revitalizācijai”, id.Nr. DND 2016/12 nolikumu** |

|  |  |  |
| --- | --- | --- |
| **Nr.** | **Pretendenta jautājums** | **Pasūtītāja atbilde** |
| 1. | Lūdzu apstiprināt, ka Pasūtītājs uzskatīs par līdzvērtīgu objektu ēku ar klasifikācijas kodu 125101. | Pasūtītājs, saskaņā ar Iepirkuma nolikuma 6.5.1., 6.5.2.1., 6.5.2.2., 6.5.2.3. punktiem, atbilstoši Pretendenta iesniegtajiem dokumentiem, uzskatīs par atbilstošu ēku ar klasifikācijas kodu 125101 Rūpnieciskās ražošanas ēkas, atbilstoši Ministru kabineta 2009.gada 22.decembra noteikumiem Nr.1620, kura atbilst ēkas izmantošanai paredzētajam nolūkam - pārtikas produktu ražošanas ēka un noliktava. |
| 2. | Pretendents norāda, ka saskaņā ar PIL 42.panta otrās daļas 1.punktu autoruzraudzības pieredzi var apliecināt ar pēdējos piecos gados veiktajiem būvdarbiem. Līdz ar to prasība par izbūvētu objektu pēdējo trīs gadu laikā nav saskaņā ar Publisko iepirkumu likumu. | Pasūtītājs uzskata, ka Iepirkuma nolikuma 6.5.1. punkta prasība “Pretendentam iepriekšējo 3 (trīs) kalendāro gadu laikā ir līdzvērtīga rakstura un apjoma pieredze projektēšanas darbu un autoruzraudzības darbu līgumu izpildē, t. i. Pretendents kvalitatīvi un atbilstoši pasūtītāja prasībām ir izpildījis vismaz 1 (vienu) projektēšanas darbu pasūtījumu līgumu (izstrādātie būvprojekti atbilstoši normatīvo aktu prasībām ir saskaņoti un akceptēti būvvaldē un tiem ir veikta autoruzraudzība), kur projektēšanas darbu līguma ietvaros ir izstrādāts pārtikas produktu ražošanas ēkas un noliktavas, un ar to saistītās infrastruktūras būvniecības būvprojekts ne mazākā apjomā kā paredzēts projektēšanas uzdevumā (ne mazāk kā 960 m²) un ir pabeigta tā autoruzraudzība” atbilst Publisko iepirkuma likuma 42. panta otrās daļas 2. punktam, pamatojoties uz to, ka Iepirkuma rezultātā tiks noslēgts pakalpojumu līgums, kas atbilst CVP kodam: 71000000-8 Arhitektūras, būvniecības, inženiertehniskie un pārbaudes pakalpojumi, ar pakalpojumu kategorijas Nr.12, atbilstoši pakalpojumu līgumu nomenklatūrai. |
| 3. | Vai alkoholisko dzērienu ražošanas ceha un noliktavas tehniskā projekta izstrādes un autoruzraudzības pieredze tiks atzīta par atbilstošu Iepirkuma nolikuma 6.5.1. punkta prasībām? | Alkoholisko dzērienu ražošanas ceha un noliktavas tehniskā projekta izstrādes un autoruzraudzības pieredzi pasūtītājs uzskatīs par atbilstošuIepirkuma nolikuma 6.5.1. punkta prasībām. |
| 4. | Vai objekts atbilst iepirkuma nolikuma 6.5.1.punkta prasībām, ja objekta projektēšanas darbi ir pabeigti 2012.gadā, bet autoruzraudzība tika pabeigta 2013.gadā? | Saskaņā ar Publisko iepirkumu likuma 42.panta otras daļas 2.punktu, pretendentam ir tiesības apliecināt pieredzi, kas gūta iepriekšējo trīs gadu laikā. Norādām, ka, lai izpildītu Iepirkuma nolikuma 6.5.1. punkta prasības, pretendentam ir tiesības apliecināt savas profesionālās spējas ar darbiem, kas veikti līdz piedāvājuma iesniegšanas termiņa beigām, proti, apliecināt savu pieredzi par 2013., 2014., 2015., kā arī par 2016.gadu. |

Vienlaikus darām zināmu, ka pasūtītājs ir iesniedzis Iepirkumu uzraudzības birojā paziņojumu par iepirkuma id. Nr. DND 2016/12 procedūras pārtraukšanu.

Rūtiņa 65476831, Smelcere 65476882